
	Aktiwiteit 1: Informele Assessering
Voltooi die volgende aktiwiteit individueel. 



Lees die uittreksel hieronder en beantwoord die vrae wat volg.
	PERSOONLIKE WAARDES
Persoonlike waardes beïnvloed gedrag, verhoudings en daaglikse besluite. Alhoewel mense hul kernwaardes verskillend prioritiseer, vorm hierdie waardes die manier waarop elke individu die lewe ervaar en verken. Waardes rig ons belangrike keuses, dra by tot persoonlike groei en speel 'n sleutelrol in die bou van 'n suksesvolle loopbaan. Persoonlike waardes sluit die maak van keuses, soos byvoorbeeld, tussen integriteit of oneerlikheid, en tussen hardwerkendheid  of die neem van kortpaaie in werksituasies.
Stel jou voor dat jy in die klas sit. Jy is moeg en wens dat die les vinniger verbygaan – nie omdat die onderwerp jou nie interesseer nie, maar omdat dit 'n hersieningsessie is wat reeds bekende inhoud behandel. Jy sien daarna uit om na die volgende klas te gaan, want die les is herhaling van inhoud. Jy hou van jou onderwyser, maar soms herhaal hy sekere punte net te veel.
Wanneer die les eindig en jou klasmaats haastig uitbeweeg, hoor jy onverwags 'n skokkende opmerking oor jou onderwyser. Die woorde eggo in jou gedagtes, en jy sukkel om te begryp hoe iemand so iets oor 'n ander persoon kan sê.  En dan tref dit jou – wat jy so pas gehoor het, was 'n rassistiese opmerking! Op grond van jou persoonlike waardes weet jy dat dit verkeerd en onaanvaarbaar is.
[Aangepas vanaf https://www.betterup.com/blog/meaning-of-personal-values Toegangsdatum: 1 Maart 2025]



1.1 	Noem TWEE menseregte wat deur rassistiese opmerkings geskend word.   		   (2 x 1) (2)	
 Moontlike antwoorde kan die volgende insluit:
· Die reg op gelykheid (🗸)  
· Die reg op menswaardigheid (🗸)    
· Die reg op vryheid en veiligheid van die persoon (🗸)    
· Die reg op vryheid van uitdrukking (🗸)    
· Die reg op 'n veilige en gesonde omgewing (🗸)    

Enige TWEE van die bogenoemde vir EEN punt elk


1.2 	Beskryf TWEE praktiese maniere waarop 'n graad 9-leerder die menseregteskending , wat 
in die uittreksel hierbo genoem word, kan hanteer.						   (2 x 2) (4)	
	 Leerders kan ...
· diskriminasie/onbillike behandeling uitdaag  aanspreek wanneer hulle dit sien opmerk, (🗸) wat sal help om inklusiwiteit/regverdigheid/gelyke behandeling vir almal te bevorder. (🗸) 
· hulself oor die uitleef van basiese menseregte opvoed deur skoolprogramme/boeke/aanlynhulpbronne, (🗸) wat hulle sal help om plaaslike wette/beleide te verstaan wat menseregte beskerm. (🗸)
· onderwysers/skoolowerhede/vertroude volwassenes in kennis stel van enige oortredings (🗸) wat sal verseker dat toepaslike dissiplinêre stappe geneem word. (🗸)
· ondersteuning aan diegene bied wat deur menseregteskendings geraak word, (🗸) wat sal verseker dat hulle nie alleen voel nie/hulle laat glo dat hul nie hierdie gedrag moet aanvaar nie. (🗸)
· slagoffers aanmoedig om te praat/ondersteuning aan slagoffers te bied (🗸) deur portuurondersteuningsgroepe te begin om kwessies gesamentlik aan te spreek. (🗸) 
· bewusmakingsprogramme inisieer (🗸) om regverdigheid/gelykheid/geregtigheid in die skool/die gemeenskap te bevorder. (🗸) 

Enige TWEE van die bogenoemde vir TWEE punte elk
(dws EEN punt vir stelling en EEN punt vir motivering/verduideliking)												
                                                                                                                                                              	[6]

	Aktiwiteit 2: Informele Assessering
Voltooi die volgende aktiwiteit individueel. 



Lees die uittreksel hieronder en beantwoord die vrae wat volg.
	Charlene se storie
Charlene Byukusenge is 28-jaar oud en is met MIV gebore. Sy het op negejarige ouderdom uitgevind dat sy MIV-positief is—'n harde werklikheid wat haar lewe onherroeplik sou verander. Weens die stigma rondom die virus in daardie tyd het haar nabye familielede haar verwerp. Tragies genoeg is haar ouers kort daarna oorlede. Sy het van 'n "normale kind" verander na "daardie weeskind met MIV". Op skool is sy dikwels geïgnoreer en gespot deur medeleerders, terwyl onderwysers haar soms anders hanteer het.

Vandag is Charlene 'n inspirerende aktivis wat nie net geleer het hoe om haar persoonlike lewe, verhoudings, skool en werk te navigeer nie, maar ook haar storie gebruik om ander jongmense bewus te maak van MIV. Sy beklemtoon die belangrikheid van vrywillige toetsing, gereelde medikasie-inname en eerlikheid oor jou MIV-status binne verhoudings. Deur haar YouTube-kanaal deel sy haar ervarings en dra sy by tot opvoeding en bewusmaking onder jongmense regoor die wêreld. 

[Aangepas vanaf https://rwanda.un.org/en/219163-charlenes-story-born-hiv-and-using-her-story-educate-fellow-young-people Toegangsdatum: 1 Maart 2025]]



2.1	Noem TWEE redes waarom mense met MIV/vigs dikwels nie met gelyke regte behandel 
word nie.     											   (2 x 1) (2)  
 Dit kan wees as gevolg van ... 
· die sterk negatiewe stigma verbonde aan die siekte. (🗸) 
· mense wat nie voldoende kennis van MIV/vigs dra nie en bang is dat hulle dit kan opdoen. (🗸) 
· die oortuiging dat diegene wat besmet  MIV-positief is, 'n finansiële las op gesondheidsorgstelsels is. (🗸)  
· werkgewers se vrees vir gereelde afwesigheid weens siekte/verkeerdelik glo dat MIV/vigs maklik in die werkplek oorgedra kan word. (🗸)  

Enige TWEE van die bogenoemde vir EEN punt elk

2.2	Stel TWEE praktiese strategieë voor wat skole kan implementeer om te verseker dat 
leerders wat met MIV leef, gelyk behandel word.                       				   (2 x 2) (4)  
  Skole kan ...
· leerders/personeel opvoed oor MIV/vigs, (🗸) wat die stigma  daaraan verbonde kan verminder/begrip kan bevorder oor hoe die virus wel versprei/nie versprei nie. (🗸)
· antidiskriminasiebeleide afdwing (🗸) deur duidelike gevolge te stel vir enigiemand wat MIV-leerders, mishandel/uitsluit. (🗸)
· toegang tot beradings-/ondersteuningsgroepe verskaf, (🗸) wat leerders kan help om emosionele uitdagings soos angs-/stigma-/selfbeeldkwessies die hoof te bied. (🗸)
· 'n inhaalstelsel  studiehulp vir afwesige leerders aanbied(🗸) deur lesse elektronies op te neem/ ekstra studienotas te verskaf/ekstra klasse aan te bied om sodoende te verseker dat hulle nie akademies agterstande opbou nie. (🗸)
· 'n inklusiewe/ondersteunende skoolkultuur skep (🗸) deur vriendelikheid/ respek/ aanvaarding aan te moedig deur bewusmakingsveldtogte/ portuurondersteuningsprogramme. (🗸)
· onderwysers oplei om MIV-verwante kwessies sensitief te hanteer, (🗸) wat sal verseker dat hulle geaffekteerde leerders kan ondersteun/lei sonder diskriminasie/vooroordeel. (🗸)
· oop besprekings oor MIV/vigs aanmoedig (🗸) deur middel van klaskameraktiwiteite/ bewusmakingsdae om vreesgebaseerde stereotipering uit te skakel. (🗸)

Enige TWEE van die bogenoemde vir TWEE punte elk
           (dws EEN punt vir stelling en EEN punt vir motivering/verduideliking)   												   [6]

